Lähemat infot rahvusvaheliste ülekannete kohta saab lugeda Swedbank, SEB, Danske või Nordea panga kodulehekülgedelt.    NB! Sooritades riigilõivu ülekannet välisriigis asuvast pangast tuleb märkida lisainfo lahtrisse kindlasti viitenumber ja isiku nimi, kelle eest riigilõiv tasuti!    Tasumine välisesinduses  Eesti välisesinduses tehtava või tema kaudu vahendatava toimingu eest tasutakse riigilõiv välisesinduse  asukohariigis või Eestis käibel olevas rahas. Riigilõivu määr arvutatakse välisvaluutasse taotluse esitamise kuu esimesel tööpäeval kehtinud Euroopa Keskpanga päevakursi alusel. Kuu esimesel tööpäeval esitatud taotluse eest tasutakse riigilõiv eelmise kuu esimesel tööpäeval kehtinud kursi alusel. Kui elamis- ja tööloa taotlemise riigilõiv on tasutud enne välisesindusse pöördumist, siis tuleb taotluse esitamisel lisada taotlusele riigilõivu tasumist tõendav dokument.    Riigilõivu määra välisvaluutasse arvutamise kord Eesti välisesinduses ja Eesti riigipiiril RT I 2010, 68, 516.    Tasumine teeninduses Teeninduses on riigilõivu võimalik tasuda sularahas ja panga deebetkaardiga. Kuni 10 euro suuruse riigilõivu on maksja soovil Prefektuuri kodakondsus- ja migratsioonibüroo kohustatud vastu võtma sularahas (vastavalt Riigilõivuseaduse § 9 lg 3). Pangakaardiga saab tasuda riigilõivu olenemata summast.    Kaardimaksele lisandub panga teenustasu. Täpsemalt saate sellekohast informatsiooni oma pangast.